text: ছাত্রের সঙ্গে স্ক্যান্ডাল নিয়ে যা বললেন বিশ্ববিদ্যালয় শিক্ষিকা
  প্রকাশিত: ২২ এপ্রিল ২০১৯, সোমবার ০৪:৫১ পিএম | আপডেট: ২২ এপ্রিল ২০১৯, সোমবার ০৪:৫২ পিএম
  ঢাকা: সাভারের গণ বিশ্ববিদ্যালয় ক্যাম্পাস জুড়ে ভেসে চলছে ছাত্র-শিক্ষিকার অন্তরঙ্গ স্থিরচিত্র। বিশ্ববিদ্যালয় জুড়ে চলছে সমালোচনার ঝড়। সামাজিক যোগাযোগ মাধ্যমে গত ১৯ মে থেকেই ভেসে বেড়াচ্ছে গণ বিশ্ববিদ্যালয় (গবি) বায়োকেমিস্ট্রি এন্ড মলিক্যুলার বায়োলজি বিভাগের শিক্ষিকা মাহাবুবা খাতুন এবং একই বিভাগের শিক্ষার্থী নাফিস আফ্রিদি'র অন্তরঙ্গ স্থিরচিত্র।
  ওই শিক্ষিকার দাবি, একটা মহল এই ধরনের বিভ্রান্তিমূলক তথ্য ছড়াচ্ছে। তিনি আরো দাবি করেন, আমি এবং আমার স্বামী (নাফিসুর রহমান) ২০১৫ সাল থেকেই পূর্ব পরিচিত। আমার স্বামী একজন ডেন্টিস্ট, উনি নিজের শিক্ষাগত যোগ্যতা বৃদ্ধি করার জন্যই গণ বিশ্ববিদ্যালয়ে ভর্তি হন।
  গণ বিশ্ববিদ্যালয়ের ওই শিক্ষিকা জানান, গোলাম হোসেন মূসা নামক একটি ফেইক আইডি থেকে ফেইসবুকে এমন বিভ্রান্তিমূলক তথ্য ছড়ানো হয়েছে। আমাদের বিভাগে একজন শিক্ষক আছেন যিনি এই বিষয়টির সঙ্গে জড়িত। এছাড়া বিভাগের কিছু শিক্ষার্থীও এই কুচক্রের সঙ্গে জড়িত আছে বলেও তিনি দাবি করেছেন।
  বিভাগের শিক্ষককে কেন সন্দেহ করেছেন সাংবাদিকদের এমন এক প্রশ্নের জবাবে মাহবুবা খাতুন জানান, কিছুদিন আগে আমার সঙ্গে ওই জৈনক শিক্ষকের অর্থনৈতিক একটা সম্যাসা হয়েছিল। তিনি আমাকে বলেছিলেন যে সুদিন আসলে তিনি কাউকেই ছাড়বেন না।
  এ ব্যাপারে নাফিসুর রহমান বলেন, আমাদের পরিচিত কেউ এই ষড়যন্ত্র করেছে। আমরা বিয়ে করে একই সঙ্গে বসবাস করছি। বর্তমানে সাভারের ব্যাংক কলোনিতে এক সঙ্গে আমাদের দাম্পত্য জীবন অতিবাহিত হচ্ছে। যারা এই ষড়যন্ত্র করেছে আমরা সিদ্ধান্ত নিয়েছি তাদের নামে এক দুদিনের মধ্যে থানায় জিডি করবো।